Talwildar

Talwildar tarkoittaa Afganistanin perinteessä avaimenhaltijaa, joka säilyttää arvoesineitä sinetöidyssä laatikossa. Laatikko sinetöidään paperilla, johon talwildar ja todistajat kirjoittavat nimensä. Ainoastaan esineistä vastuussa oleva avaimenhaltija saa murtaa sinetin. 

Vanhaa talwildar-perinnettä sovellettiin, kun Afganistanin kansallismuseon työntekijät aavistelivat kovien aikojen olevan edessä ja piilottivat museon arvokkaimmat esineet. Talibanien kukistuttua presidentti Hamid Karzai avasi museon, mutta kaikki vitriinit olivat silloin tyhjinä. Tosiasiassa jo keväällä 2004 presidentin palatsista ja monista muista paikoista löytyneitä esineitä oli luetteloitu jonkin aikaa. Ne olivat säilyneet talibanien valtakauden talwildarien vastuulla. Vaikka osa heistä kuoli ja katosi, vastuu siirtyi sukulaisille.

Lähteet

Aiheesta muualla
The Golden Hoard, An Ancient Afghan Treasure is Recovered 

Afganistanilainen kulttuuri
Taliban